Nami-Namis on järjekordne retseptivõistlus “TORT ISAMAALE 2015”. Ega mul eriti mingeid ideid ei olnud aga ikka oli ju vaja osa võtta.
Lõppkokkuvõttes sai väga minu mokka mööda tort ja ma olen kindel, et teen seda teinekord jälle.
#000000
Alustada tuleb paar päeva varem kala soolamisega. Mul oli pool kala, mille puhastasin luudest. Asetasin nahk allpool toidukilele, raputasin peale suhkrut ja soola. Katsin filee peenelt riivitud toore peediga ja väheste purustatud kadakamarjadega. Siis niisutasin brändiga ja keerasin toidukile tugevalt ümber kala. Pakitud kala panin suurele äärtega kandikule (ikka nahk allpool), peale lõikelaua ja kõige peale vajutuseks vana aukudega tellise;)
Nii see kala seisis külmas u ööpäeva või natuke kauem.
#000001
Kookide joaks klopi munad suhkruga lahti, sega juurde jahu ja piim ning sega ühtlaseks. Viimasena lisa juurde sulavõi, sega läbi. lase tainal u 30 minutit räti all seista, et jahu saaks paisuda.
Kuumuta pann, lisa sobiv kogus tainast ja küpseta paar minutit keskmisel kuumusel, kuni pannkook on altpoolt kaunilt kuldne. Keera ringi ja küpseta ka teiselt poolt.
rasvainet ära pannile pane, või on juba taina sees.
Minul on selline vähe väiksem (21 cm läbimõõt), madalate äärtega pannkoogipann ja sain 13 ülepanni kooki;) Mõne sõin ikka kohe soojalt ära ka:P
Pane kookide vahele küpsetuspaber, siis ei kleepu nad kokku ja pärast on sul lihtsam tort kokku panna.
Pannkoogid võib ka eelneval õhtul valmis küpsetada, siis on nad järgmisel päeval kenasti jahtunud.
#000002
Täidiseks segasin kokku smetana ja hakitud tilli, lisasin veidi rosepipart (mulle meeldib kui mõni rosepipra tera hamba alla satub) aga see pole oluline. Maitsestasin ka veidikese soolaga. Oleneb kui soolane kala sai, minul oli seekord meelega selline magedamapoolne.
#000003
Tordi kokku panemisel panin koogi, siis smetana segu, koogi ja siis kalaviilud. Jälle koogi, smetana, kook ja kalaviilud. Nii mitu korda kui kala jagub ja pealmiseks kihiks jääb kook.
Kaunista pealt kalamarja ja astelpaju marjadega. Viimaseda annavad mõnusat hapukust söömisel.
#000005
*Lõhe võib asendada forelliga ja kes ei viitsi soolamisega jändama hakata, sobib kindlasti ka külmsuitsu lõhe 😉
#000006
Need pannkoogid on tehtud isevalmistatud jogurtist. Algmaterjal, st. täispiim, osutus väga rasvaseks ja valgurikkaks ning jogurt sai magus ja tummine. Pannkoogid ülihead ja kohevad. Kindlasti võib kasutada siinkohal igasugu maisestatud ja maitsestamata poes saadavaid jogurteid.
Meil kodus tehti pannkooke alati nii, et munavalge löödi eraldi vahtu. Tol ajal muidugi olid need valdavalt hapupiimast.
#000007
Klopi munakollased vaniljesuhkruga, lisa jogurt ja sega ühtlaseks tainaks. Sega teises kaussi sõelutud jahule sooda, ja küpsetuspulber. Lisa jahusegu tainale, sega ühtlaseks. Vahusta munavalged soolaga ja sega ettevaatlikult, põhjast üles tõstes, tainale. Prae pannil,tilga õliga, lusikakoogid.
#000008
soovi korral hakitud peterselli või muud meelepärast maitserohelist.
seekord tegin hakitud tilliga (pildil)
#000009
Riivi suvikõrvits jämeda riiviga, maitsesta soolaga, sega ja pane pooleks tunniks sõelale nõrguma. Sool meelitab liigse vee suvikõrvitsast välja ja tainas jääb kuvem ning on lihtsam praadida. Pigista veel peoga liigne vesi välja ja sega suvikõrvits ribadeks lõigatud sibula, pressitud küüslaugu, muna ja jahuga. Maitsesta pipra ja hakitud maitserohelisega.
Prae keskmisel kuumusel kuldpruunid pannkoogid. Mõlemalt poolt 2-3 minutit.
#000010